রামনগর চৌধুরী বাড়ি জামে মসজিদ

রামনগর চৌধুরী বাড়ি জামে মসজিদ (Ramnagor Chowdhury Bari Jame Masjid) বাংলাদেশের ফেনী জেলার দাগনভূঞা উপজেলার রামনগর গ্রামে অবস্থিত একটি ঐতিহাসিক জামে মসজিদ। ধারণা করা হয়, আনুমানিক ১৭৬০ খ্রিস্টাব্দে এটি প্রতিষ্ঠিত হয়। মসজিদটি স্থানীয় মুসলিম সম্প্রদায়ের একটি গুরুত্বপূর্ণ ধর্মীয় কেন্দ্র এবং ঐতিহাসিক স্থাপনা হিসেবে পরিচিত।

 ইতিহাস 
মসজিদের প্রতিষ্ঠাতা ছিলেন মোঃ জয়নুদ্দিন ভুঁইয়া, যিনি ইসলাম প্রচারের উদ্দেশ্যে সুদূর ইয়েমেন হতে এ অঞ্চলে আগমন করেন। তাঁর বংশধররা পরবর্তীকালে ব্রিটিশদের থেকে “চৌধুরী” উপাধি লাভ করেন, যার মধ্যে উল্লেখযোগ্য ব্যক্তিবর্গ- হামিদুল হক চৌধুরী, এবং  সাবের হোসেন চৌধুরী। এই মসজিদটি একাধিকবার সংস্কার করা হয়েছে; সর্বশেষ উল্লেখযোগ্য সংস্কার ৯০-এর দশকের শেষভাগে কর্ণফুলী গ্রুপ এর প্রতিষ্ঠাতা মরহুম হেদায়েত হোসেন চৌধুরীর প্রত্যক্ষ তত্ত্বাবধানে সম্পন্ন হয়।

 স্থাপত্য 
মসজিদটি ঐতিহ্যবাহী মোঘল স্থাপত্যশৈলীতে নির্মিত। মূল কাঠামো ইট ও চুন-সুরকির নির্মাণরীতিতে গড়ে উঠেছিল বলে জানা যায়। পরবর্তীকালে আধুনিক উপকরণ ব্যবহারের মাধ্যমে পূর্ণ সংস্কার করা হয়েছে।

 গুরুত্ব 
ঐতিহাসিক গুরুত্ব, ধর্মীয় কার্যক্রম এবং স্থানীয় ঐতিহ্যের ধারক হিসেবে মসজিদটি গুরুত্বপূর্ণ। এটি জেলা প্রশাসনের তালিকায় উল্লেখিত একটি দর্শনীয় স্থান।

 আরও দেখুন 
 ফেনী জেলা
 দাগনভূঞা উপজেলা
 বাংলাদেশের মসজিদের তালিকা

 বাইরের লিঙ্ক 
 সাবের হোসেন চৌধুরীর অফিসিয়াল ওয়েবসাইট

ফেইসবুক পেইজ

 তথ্যসূত্র 

Category:ফেনী জেলার মসজিদ
Category:বাংলাদেশের ঐতিহাসিক মসজিদ
Category:১৮শ শতাব্দীর স্থাপনা